+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

12.1 รายงานการสอบบัญชี

ผู้สอบบัญชีที่ได้รับความเห็นชอบจากคณะกรรมการของบริษัท
สำหรับตรวจสอบงบการเงินรวมและงบการเงินของบริษัทในระยะ 3 ปี ที่ผ่านมา มีดังนี้

+--------------+-------------------------+-------------------+---------+
| งบ           | บริษัทผู้ตรวจสอบ            | ชื่อผู้สอบบัญชี         | เลข     |
| การเงินประจำปี |                         |                   | ประจำตัว |
| สิ้นสุดวันที่      |                         |                   |         |
|              |                         |                   | ผู้สอบบัญชี |
|              |                         |                   |         |
|              |                         |                   | รับอนุญาต |
+--------------+-------------------------+-------------------+---------+
| 31 ธันวาคม    | บ                       | นางณฐพร พันธุ์อุดม    | 3430    |
| พ.ศ. 2550    | จก.ไพร้ซวอเตอร์เฮาส์คูเปอร์ส |                   |         |
|              | เอบีเอเอส                |                   |         |
+--------------+-------------------------+-------------------+---------+
| 31 ธันวาคม    | บ                       | นายขจรเกียรติ       | 3445    |
| พ.ศ. 2549    | จก.ไพร้ซวอเตอร์เฮาส์คูเปอร์ส | อรุณไพโรจนกุล       |         |
|              | เอบีเอเอส                |                   |         |
+--------------+-------------------------+-------------------+---------+
| 31 ธันวาคม    | บ                       | นายขจรเกียรติ       | 3445    |
| พ.ศ. 2548    | จก.ไพร้ซวอเตอร์เฮาส์คูเปอร์ส | อรุณไพโรจนกุล       |         |
|              | เอบีเอเอส                |                   |         |
+--------------+-------------------------+-------------------+---------+

รายงานการตรวจสอบของผู้สอบบัญชีในระยะ 3 ปีที่ผ่านมา (2548-2550)
ผู้สอบบัญชีได้ให้ความเห็นในรายงานการตรวจสอบงบการเงินของบริษัทถูกต้องแบบไม่มีเงื่อนไข

2.  ตารางสรุปงบการเงินรวม

[]

[]

[]

12.3 อัตราส่วนทางการเงินที่สำคัญ []

12.4 คำอธิบายและการวิเคราะห์ฐานะการเงินและผลการดำเนินงาน

ผลการดำเนินงานโดยรวม

ปี 2551 เป็นปีที่มีความท้าทายสำหรับองค์กรธุรกิจต่างๆ รวมทั้งกลุ่มทรูด้วยเช่นกัน
การมีฐานรายได้จากหลากหลายธุรกิจ ช่วยลดความเสี่ยงในการดำเนินงาน
จากการพึ่งพาธุรกิจใดธุรกิจหนึ่งเพียงอย่างเดียว
โดยการเติบโตของรายได้จากธุรกิจออนไลน์และโทรทัศน์ระบบบอกรับเป็นสมาชิกช่วยชดเชยรายได้ที่ลดลงของทรูมูฟ
ทำให้รายได้จากค่าบริการโดยรวม (ไม่นับรวมค่าเชื่อมโยงโครงข่าย) ปรับตัวดีขึ้นเล็กน้อย
ในปี 2551 และมีผลการดำเนินงานที่ถึงจุดคุ้มทุน (Breakeven) เป็นปีแรก
โดยมีผลการดำเนินงานปกติ (Net Income from Ongoing Operation - NIOGO)
ปรับตัวเป็นกำไร จำนวน 62 ล้านบาท เมื่อเทียบกับขาดทุนในปี 2550
นอกจากนี้ยอดผู้ใช้บริการในทุกธุรกิจหลักของกลุ่มทรูยังเพิ่มขึ้นต่อเนื่อง

ธุรกิจของกลุ่มทรูคือการผสมผสานผลิตภัณฑ์ บริการ และโครงข่าย
ภายใต้ยุทธศาตร์คอนเวอร์เจนซ์เพื่อมอบประโยชน์สูงสุดให้กับผู้บริโภค
ด้วยการนำเสนอผลิตภัณฑ์และบริการสื่อสารโทรคมนาคมครบวงจรซึ่งสามารถตอบสนองทุกไลฟ์สไตล์ได้อย่างตรงใจ
จึงทำให้ไม่จำเป็นต้องพึ่งพากลยุทธ์ด้านราคาแต่เพียงอย่างเดียว นอกจากนี้
ยุทธศาสตร์คอนเวอร์เจนซ์ยังทำให้ทรูสามารถสร้างความแตกต่าง
เพิ่มความสะดวกสบายให้กับทุกไลฟ์สไตล์และเสริมสร้างประสิทธิภาพในการทำงานให้กับผู้ใช้บริการ

ในปี 2551 ยุทธศาสตร์คอนเวอร์เจนซ์มีความคืบหน้าและให้ผลลัพธ์เป็นที่น่าพอใจ ส่งผลให้มี
ผู้ใช้บริการผลิตภัณฑ์และบริการของกลุ่มทรูตั้งแต่ 2 รายการขึ้นไปเป็นจำนวนถึง 1.9 ล้านครัวเรือน
โดย
เพิ่มขึ้น ร้อยละ 22 จากปีที่ผ่านมา การเติบโตอย่างต่อเนื่องของแพ็คเกจแบบคอนเวอร์เจนซ์
ซึ่งผสมผสานบริการบรอดแบนด์ โทรศัพท์เคลื่อนที่ และโทรทัศน์ระบบบอกรับเป็นสมาชิกไปด้วยกัน
มีส่วนสำคัญในการเพิ่มยอดผู้ใช้บริการในทุกกลุ่มธุรกิจ

ในปี 2551 กลุ่มทรูมีรายได้จากค่าบริการโดยรวม (ไม่รวมค่าเชื่อมโยงโครงข่าย หรือ IC)
เพิ่มขึ้นร้อยละ 0.2 เป็นจำนวนทั้งสิ้น 52 พันล้านบาท ในขณะที่ EBITDA ลดลงร้อยละ 6.5 เป็น
18.5 พันล้านบาท เนื่องจากทรูมูฟ มี EBITDA ที่ลดลง โดยมีสาเหตุส่วนหนึ่งมาจากค่า IC
สุทธิที่เพิ่มขึ้น ส่งผลให้ อัตราการ
ทำกำไร ณ ระดับ EBITDA (คิดจากรายได้ที่ไม่รวม IC) ลดลงเป็นร้อยละ 34.8 (จากร้อยละ
37.3)

กำไรสุทธิจากการดำเนินงานปกติ (NIOGO) ของกลุ่มทรูในปีที่ผ่านมาปรับตัวดีขึ้น เป็น 62 ล้านบาท
(จากขาดทุน 1.2 พันล้านบาท ในปี 2550)
ซึ่งส่วนหนึ่งเป็นผลจากค่าเสื่อมราคาและค่าตัดจำหน่ายลดลง
ทั้งนี้ทรูมีผลขาดทุนสุทธิจำนวนทั้งสิ้น 3.4 พันล้านบาท รวมผลขาดทุนจากอัตราแลกเปลี่ยน 2.6
พันล้านบาท ซึ่งส่วนใหญ่เป็นผลขาดทุนทางบัญชีที่ยังไม่เกิดขึ้นจริง
จากการแปลงเงินกู้ต่างประเทศเป็นเงินบาท
ด้วยอัตราแลกเปลี่ยน ณ สิ้นปี (Mark to Market)

กระแสเงินสดสุทธิจากรายจ่ายลงทุนปรับตัวดีขึ้นอย่างต่อเนื่อง โดยเพิ่มขึ้น 1.6 พันล้านบาท
จากปีก่อนหน้า เป็น 4.6 พันล้านบาท ในขณะที่รายจ่ายลงทุนยังคงทรงตัวที่ 7.3 พันล้านบาท

ทรูยังคงมุ่งมั่นลดภาระหนี้อย่างต่อเนื่อง ในปี 2551 ทรูชำระคืนหนี้ระยะยาวจำนวน 4.6
พันล้านบาท อัตราส่วนหนี้สินสุทธิต่อ EBITDA เพิ่มขึ้นเล็กน้อยจาก 3.5 เท่าในปี 2550 เป็น 3.7
เท่า เนื่องจากการลดลงของ EBITDA แต่ลดลงจาก 4.5 เท่าในปี 2549

ปี 2551 ถือเป็นปีที่ท้าทายสำหรับทรูมูฟ จากผลของการแข่งขันและค่า IC สุทธิที่เพิ่มสูงขึ้น ทำให้
ผลการดำเนินงานอ่อนตัวลง ทั้งนี้รายได้จากบริการโดยรวม (ไม่รวมค่า IC) ในปี 2551
ลดลงร้อยละ 4.4 เป็น
22.8 พันล้านบาท โดยมีค่า IC สุทธิเพิ่มขึ้น ซึ่งส่งผลให้ EBITDA ลดลงร้อยละ 24.8 เป็น 5.7
พันล้านบาท ทั้งนี้ในปี 2551 ทรูมูฟมีรายจ่าย IC สุทธิ 845 ล้านบาท เมื่อเทียบกับ รายได้ IC
สุทธิที่ 164 ล้านบาท ในปี 2550

อย่างไรก็ตาม ผลการดำเนินงานในครึ่งปีหลัง ปรับตัวดีขึ้น หลังผลการดำเนินการในครึ่งปีแรก
ไม่เป็นไปตามเป้าหมาย ความสำเร็จจากโปรโมชั่นเน้นการโทรศัพท์ในโครงข่าย
สามารถเพิ่มยอดผู้ใช้ และทำให้รายได้ฟื้นตัว ในขณะเดียวกันก็มีส่วนช่วยลดผลกระทบจากค่า IC
ได้อีกด้วย ทั้งนี้รายจ่าย IC สุทธิในไตรมาส 4 ลดลงเป็น 128 ล้านบาท เมื่อเทียบกับ 234
ล้านบาท ในไตรมาส 3 ในขณะที่รายได้จากการให้บริการของทรูมูฟ (ไม่รวมรายได้ IC)
ในไตรมาสที่ 4 เพิ่มขึ้นร้อยละ 4.2 จากไตรมาส 3 ทั้งนี้บริษัทจะยัง
คงให้ความสำคัญกับการควบคุมค่า IC อย่างต่อเนื่อง

ทรูมูฟสามารถเพิ่มผู้ใช้บริการรายใหม่สุทธิจำนวน 2.7 ล้านราย ในปี 2551 และส่งผลให้มียอด
ผู้ใช้บริการรวมทั้งสิ้น 14.8 ล้านราย
และสามารถครองส่วนแบ่งตลาดผู้ใช้บริการรายใหม่สุทธิได้ประมาณร้อยละ 30 ของตลาดโดยรวม

รายได้จากบริการที่ไม่ใช่เสียง (Non-voice) เติบโตต่อเนื่อง เพิ่มขึ้นร้อยละ 7.6 ในปี 2551
เป็น 2.7 พันล้านบาท ทำให้มีสัดส่วนต่อรายได้รวมจากการให้บริการ (ไม่รวมค่า IC)
เท่ากับร้อยละ 11.8 ซึ่ง
เพิ่มขึ้นจากร้อยละ 10.4 ในปี 2550 ทั้งนี้ ปริมาณการใช้งานเพิ่มมากขึ้นในช่วงครึ่งหลังของปี
2551 จากการได้คืนมาของลูกค้าที่มีปริมาณการใช้งานสูง ซึ่งทรูมูฟได้สูญเสียไปในครึ่งแรกของปี

รายได้จากการให้บริการของทรูออนไลน์ ในปี 2551 เพิ่มขึ้นร้อยละ 6.0 เป็น 26 พันล้านบาท
จากการเติบโตของบริการบรอดแบนด์และจากแหล่งรายได้ใหม่ อาทิ
บริการโทรศัพท์ทางไกลระหว่างประเทศ (IDD) และบริการโครงข่ายอินเทอร์เน็ตระหว่างประเทศ
ในขณะที่ EBITDA เพิ่มขึ้นร้อยละ 5.4 เป็น 10.2 พันล้านบาท จากเดิมที่เคยมีแนวโน้มลดลง

ทั้งนี้บริการบรอดแบนด์มีรายได้เพิ่มขึ้นร้อยละ 19 (เป็น 5.0 พันล้านบาท)
โดยยอดผู้ใช้บริการเพิ่มขึ้น ร้อยละ 15 ทำให้มีจำนวนผู้ใช้บริการรวม 632,461 ราย
ในขณะที่บริการ Wi-Fi มีผู้ใช้บริการเพิ่มขึ้นเป็นประมาณ 109,000 ราย จาก 31,523 ราย
ในปีที่ผ่านมา

ทรูวิชั่นส์ มียอดผู้ใช้บริการเพิ่มขึ้นร้อยละ 41 เป็น 1.5 ล้านรายในปี 2551
เนื่องจากยุทธศาสตร์การขยายตลาดสู่ลูกค้าในระดับกลาง-ล่างประสบความสำเร็จ
สามารถเพิ่มยอดผู้ใช้บริการแพ็คเกจสำหรับ
ลูกค้ากลุ่มเป้าหมายดังกล่าวได้มากเป็นประมาณ 2 เท่า
ในขณะที่อัตราการเปลี่ยนจากแพ็คเกจสำหรับลูกค้าในระดับกลาง-ล่างมาใช้แพ็คเกจราคาสูงกว่าของทรูวิชั่นส์
เพิ่มขึ้นร้อยละ 30

ยุทธศาสตร์การขยายตลาดสู่ลูกค้าในระดับกลาง-ล่าง
มีส่วนในการเพิ่มยอดผู้ใช้บริการจากกลุ่มผู้มีกำลังซื้อในต่างจังหวัดได้มากยิ่งขึ้น
และส่งผลให้สัดส่วนของผู้ใช้บริการในต่างจังหวัดมีจำนวนเพิ่มขึ้นเป็นร้อยละ 49
ของยอดผู้ใช้บริการทั้งหมดของทรูวิชั่นส์ นอกจากนี้
จำนวนผู้ใช้บริการแพ็คเกจมาตรฐานและแพ็คเกจราคาสูงเพิ่มขึ้นร้อยละ 26.8 เป็น 799,837 ราย

ในปี 2551 รายได้จากการให้บริการของทรูวิชั่นส์ เพิ่มขึ้นร้อยละ 6.4 เป็น 9.4
พันล้านบาทจากการเติบโตของรายได้ค่าสมาชิกรายเดือน ในขณะที่ EBITDA เพิ่มขึ้นร้อยละ 5.5
เป็น 2.7 พันล้านบาทจากรายได้ที่เติบโตเร็วกว่าค่าใช้จ่าย

ทรูมันนี่และทรูไลฟ์ยังคงเป็นบริการที่สนับสนุนและช่วยเพิ่มมูลค่าให้กับแพล็ตฟอร์มต่างๆ ของทรู

ทรูมันนี่ ผู้ให้บริการด้านอีคอมเมิร์ซของกลุ่มทรู มีผู้ใช้บริการ E-wallet เพิ่มขึ้นร้อยละ 50
เป็นทั้งสิ้น 4.2 ล้านราย ณ สิ้นปี 2551 โดยเพิ่มขึ้นจาก 2.8 ล้านราย ในปี 2550
ทั้งนี้เนื่องจากผู้ใช้บริการ เกมออนไลน์ และ
แพ็คเกจที่นำเสนอผลิตภัณฑ์และบริการภายในกลุ่มไปด้วยกัน เพิ่มขึ้น

ทรูไลฟ์ มีความสำคัญ ในฐานะเป็นผู้ให้บริการด้านคอนเทนท์ของกลุ่มทรู โดยเกมออนไลน์ยังคงเป็น
คอนเทนท์ที่สำคัญ ในขณะที่อีคอมเมิร์ซพอร์ทัล weloveshopping.com เติบโตต่อเนื่อง
โดยมีร้านค้าออนไลน์กว่า 150,000 ร้านและสินค้าบริการมากกว่า 2 ล้านรายการ

พัฒนาการสำคัญทางการเงินของกลุ่มทรู ในปี 2551 ประกอบด้วย
ผู้ถือหุ้นได้อนุมัติแผนการระดมทุนโดยการจัดสรรหุ้นสามัญใหม่ เพื่อเสนอขายให้แก่ผู้ถือหุ้นเดิม
(Rights offering) จำนวน 10,000 ล้านหุ้น ที่ราคา 1.95 บาท
เพื่อเสริมสร้างความแข็งแกร่งทางการเงิน สนับสนุนการเติบโตในธุรกิจใหม่ๆ เช่น 3G
และเตรียมความพร้อมสำหรับภาวะเศรษฐกิจที่กำลังชะลอตัว ทั้งนี้ ในการจัดสรรหุ้นสามัญใหม่
เพื่อเสนอขายให้แก่ผู้ถือหุ้นเดิมในครั้งที่ 1 ซึ่งดำเนินการเสร็จสิ้นในเดือนกุมภาพันธ์ ปี 2552
บริษัทสามารถขายหุ้นเพิ่มทุนได้ทั้งสิ้น 3.27 พันล้านหุ้น คิดเป็นจำนวนเงินประมาณ 6.38
พันล้านบาท ภายหลังการจัดสรรหุ้นดังกล่าว สัดส่วนการถือหุ้นของเครือเจริญโภคภัณฑ์เพิ่มขึ้น
เป็นร้อยละ 58.2 ในขณะที่สัดส่วนการถือหุ้นของ KfW ซึ่งเป็นผู้ถือหุ้นรายใหญ่เป็นอันดับ 2
ลดลงเป็นร้อยละ 9.0

ในไตรมาส 4 ปี 2551 ทรูได้ลงทุนเพิ่มในทรูมูฟ จำนวน 1.1 พันล้านบาท
ผ่านการซื้อหุ้นเพิ่มทุนในบริษัท กรุงเทพอินเตอร์เทเลเทค จำกัด (มหาชน) หรือ BITCO
ทำให้ทรูมีสัดส่วนการถือหุ้นใน BITCO เพิ่มขึ้นเป็นร้อยละ 77.2 (จากร้อยละ 75.3 ในไตรมาส 3
ปี 2551)

การกำกับดูแลกิจการโทรคมนาคมมีความคืบหน้าตามลำดับ โดยในต้นปี 2552
ทรูมูฟได้ลงนามในบันทึกข้อตกลงร่วมกับ กสท.
เพื่อเช่าใช้โครงข่ายและอุปกรณ์ที่ทรูมูฟได้สร้างและโอนให้กับ กสท.
เป็นระยะเวลา 5 ปี หลังสัญญาระหว่างทรูมูฟ และ กสท. สิ้นสุดลงในปี 2556
ซึ่งจะทำให้ทรูมูฟสามารถดำเนินงานต่อไปได้เท่าเทียมผู้ให้บริการรายอื่น นอกเหนือจากนั้น
ทรูมูฟยังได้รับอนุญาตจาก กสท. ให้ใช้คลื่นความถี่ 850 MHz
เพื่อทดลองให้บริการโทรศัพท์เคลื่อนที่ในระบบ 3G อีกด้วย
ซึ่งจะทำให้ทรูมูฟสามารถเตรียมความพร้อมสำหรับการเปิดให้บริการ 3G จริงในอนาคตอันใกล้

แผนงานสำหรับปี 2552

ในปี 2552 เป็นอีกปีหนึ่งที่ธุรกิจต่างๆ ต้องปรับตัว และเตรียมความพร้อมในการรับมือกับ
ภาพรวมเศรษฐกิจที่มีแนวโน้มชะลอตัวลงอย่างต่อเนื่อง
ทั้งนี้ทรูยังมุ่งเน้นให้ความสำคัญในการลดค่าใช้จ่าย เพื่อรักษาระดับอัตราการทำกำไร (EBITDA
margin) รวมทั้ง การขยายช่องทางการจัดจำหน่าย โดยเฉพาะช่องทางการขายตรง
เพื่อให้การขายมีประสิทธิภาพมากขึ้น ในขณะเดียวกัน
ยังคงเน้นการลดภาระหนี้และเสริมสร้างความแข็งแกร่งทางการเงิน
ตลอดจนยังคงพัฒนายุทธศาสตร์คอนเวอร์เจนซ์ และบริการใหม่ๆ ที่คาดว่าจะเกิดขึ้น เช่น 3G
บริการคงสิทธิเลขหมายโทรศัพท์เคลื่อนที่ (Mobile Number Portability หรือ MNP)
เพื่อตอบสนองทุกความต้องการของลูกค้า

ทรูออนไลน์ จะใช้ยุทธศาสตร์คอนเวอร์เจนซ์ขยายตลาดบรอดแบนด์สู่ตลาดผู้มีรายได้สูงเพิ่มยิ่งขึ้น
รวมทั้งพิจารณาการขยายการให้บริการสู่ต่างจังหวัด
และพร้อมรับมือกับการแข่งขันในพื้นที่กรุงเทพมหานครและปริมณฑล และยังคงพัฒนาบริการใหม่ๆ เช่น
บริการโทรศัพท์ทางไกลระหว่างประเทศ อย่างต่อเนื่อง
เนื่องจากเป็นธุรกิจที่สามารถสร้างรายได้มากขึ้นในอนาคต

ทรูมูฟยังคงมีเป้าหมายครองส่วนแบ่งตลาดในผู้ใช้บริการรายใหม่สุทธิราว 1 ใน 3 ของตลาด
โดยรวม และ ลงทุนในบริการที่มีอัตราการเติบโตสูง ซึ่งรวมบริการที่ไม่ใช่เสียง (Non-voice)
และ 3G
นอกจากนี้ยังให้ความสำคัญกับการเพิ่มจำนวนผู้ใช้บริการแบบรายเดือนและขยายฐานลูกค้าธุรกิจ
ซึ่งทรูมูฟยังคงมีส่วนแบ่งตลาดไม่สูงนัก

ทรูวิชั่นส์จะเน้นขยายตลาดสู่ลูกค้าในระดับกลาง-ล่างอย่างต่อเนื่อง และขยายฐานลูกค้ารายเดือน
นอกจากนี้
จะให้ความสำคัญกับการรักษาฐานลูกค้าที่มีมูลค่าสูงโดยเน้นการสร้างความแตกต่างระหว่างแพ็คเกจที่มีระดับราคาแตกต่างกัน

ในขณะที่ทรูมันนี่และทรูไลฟ์จะมีบทบาทสำคัญยิ่งขึ้นในการเติมเต็มศักยภาพของยุทธศาสตร์คอนเวอร์เจนซ์
ซึ่งจะทำให้เกิดความต้องการคอนเทนท์และบริการต่างๆ เพิ่มมากขึ้น

ผลการดำเนินงานโดยรวมประจำปี 2551

การวิเคราะห์ผลประกอบการของบริษัทอยู่บนพื้นฐานของผลการดำเนินงานปกติ ไม่นับรวม
ผลกระทบจากรายการที่ไม่เกี่ยวข้องกับผลการดำเนินงานโดยตรง
ซึ่งปรากฏในตารางสรุปงบการเงินรวมของบริษัทและบริษัทย่อย (ปรับปรุง)

-   ผลการดำเนินงานของกลุ่มทรูในปี 2551 ปรับตัวลดลงจากปี 2550 โดยทรูวิชั่นส์ และ
    ทรูออนไลน์ ยังคงมีผลการดำเนินงานที่ดีต่อเนื่อง ในขณะที่ผลการดำเนินงานของ ทรูมูฟ
    ปรับตัวลดลงเนื่องจากผลของ
    การปรับราคาค่าบริการ และผลจากค่าใช้จ่าย IC สุทธิที่เพิ่มขึ้น อย่างไรก็ดี รายได้ของทรูมูฟ
    เริ่มปรับตัว
    ดีขึ้นตั้งแต่กลางปี และแสดงให้เห็นการฟื้นตัวอย่างเด่นชัดในไตรมาสที่ 4
    โดยรายได้เติบโตร้อยละ 4.2 จากไตรมาส 3
    ถึงแม้จะมีปัญหาด้านการเมืองในประเทศและการหดตัวของภาวะเศรษฐกิจ

-   รายได้จากการให้บริการ ลดลงเล็กน้อยประมาณร้อยละ 0.6 จากปี 2550 เป็น 60.1
    พันล้านบาท แต่
    หากไม่รวมรายได้ค่า IC จะเห็นว่ารายได้จากการให้บริการเพิ่มขึ้นเล็กน้อย ในอัตราร้อยละ
    0.2 เป็น
    52 พันล้านบาท ซึ่งนับเป็นอัตราการเติบโตที่ลดลงจาก อัตราร้อยละ 2.5 ในปี 2550
    ทั้งนี้เนื่องจาก
    รายได้ของทรูมูฟลดลง ในขณะที่ทรูออนไลน์ และ ทรูวิชั่นส์ ยังคงมีการเติบโตที่ดี
    ในอัตราร้อยละ 6.0 และ 6.4 ตามลำดับ

-   EBITDA ลดลงร้อยละ 6.5 เป็น 18.5 พันล้านบาท โดยมีสาเหตุหลักมาจาก ทรูมูฟ ซึ่งมี
    EBITDA ลดลง จากการที่รายได้ลดลง และค่า IC สุทธิที่เพิ่มขึ้น อย่างไรก็ดี EBITDA
    ของทั้ง ทรูออนไลน์ และ ทรูวิชั่นส์ เพิ่มขึ้นร้อยละ 5

-   อัตราการทำกำไร ณ ระดับ EBITDA (จากรายได้ไม่รวมค่า IC) ลดลง เป็นร้อยละ 34.8
    (จากร้อยละ 37.3) จากการเพิ่มขึ้นของค่าใช้จ่ายรวม และค่า IC สุทธิ ที่เพิ่มขึ้นของทรูมูฟ

-   ค่าใช้จ่ายในการดำเนินงานรวม เพิ่มขึ้นเล็กน้อยประมาณร้อยละ 0.7 (เป็น 53.9
    พันล้านบาท) จากการลดลงของส่วนแบ่งรายได้ตามสัญญาร่วมการงานฯ
    และค่าเสื่อมราคาและค่าตัดจำหน่าย (เนื่องจากการหยุดตัดค่าความนิยม หรือ Goodwill)
    ซึ่งช่วยชดเชยการเพิ่มขึ้นของค่า IC ค่าใช้จ่ายเกี่ยวกับโครงข่าย
    และค่าใช้จ่ายในการขายและบริหาร

-   ค่าใช้จ่ายเกี่ยวกับโครงข่าย (ไม่รวมค่า IC) เพิ่มขึ้นร้อยละ 6.1 (เป็น 15.2 พันล้านบาท)
    โดยมีสาเหตุหลักมาจากค่าใช้จ่ายที่เพิ่มขึ้นของบริการอินเทอร์เน็ตและบรอดแบนด์
    รวมถึงโทรศัพท์ทางไกลระหว่างประเทศที่ทรูออนไลน์ และค่าใช้จ่ายด้านคอนเทนท์ที่ทรูวิชั่นส์
    (ส่วนใหญ่เป็นผลกระทบเต็มปีของ
    การต่อสัญญารายการฟุตบอลพรีเมียร์ลีก รวมทั้งมีการเพิ่มช่องรายการในประเทศ)

-   ค่าใช้จ่ายในการขายและบริหาร (ไม่รวมค่าเสื่อมราคาและค่าตัดจำหน่าย) เพิ่มขึ้นร้อยละ
    2.1 (เป็น 10.2 พันล้านบาท) ส่วนใหญ่จากค่าใช้จ่ายด้านบุคลากร และค่าเผื่อหนี้สงสัยจะสูญ
    ซึ่งส่วนหนึ่งถูกชดเชยด้วยการลดลงของค่าใช้จ่ายด้าน โฆษณา การตลาด
    และการส่งเสริมการขาย อันเกิดจากกลยุทธ์
    คอนเวอร์เจนซ์ และมาตรการลดค่าใช้จ่ายของบริษัท

-   ค่าเสื่อมราคาและค่าตัดจำหน่าย ลดลงเป็น 11.1 พันล้านบาท โดยหลักๆ
    มาจากการหยุดตัดจำหน่าย
    ค่าความนิยม (Goodwill) ตั้งแต่ต้นปี 2551 (ค่าความนิยมตัดจ่ายในปี 2550 มีจำนวน 1.3
    พันล้านบาท

-   ดอกเบี้ยจ่าย ลดลงร้อยละ 3.2 เป็น 7.0 พันล้านบาท
    โดยมีเหตุผลหลักมาจากการจ่ายคืนเงินต้น
    โดยเฉพาะที่ทรูออนไลน์ รวมทั้งอัตราดอกเบี้ยเฉลี่ยที่ลดลงตามทิศทางของตลาดเงิน
    (ดูรายการเกี่ยวกับดอกเบี้ยจ่ายตามที่ปรับใหม่ ที่การปรับปรุงทางบัญชีที่สำคัญ)

-   กำไรสุทธิจากการดำเนินงานปกติ อยู่ที่ 62 ล้านบาท ปรับตัวดีขึ้นจากผลขาดทุน 1.2
    พันล้านบาท
    ในปี 2550 จากการปันส่วนในขาดทุนของผู้ถือหุ้นส่วนน้อย (1.0 พันล้านบาท)
    เนื่องจากเครือซีพี
    เพิ่มสัดส่วนการถือหุ้นในทรูมูฟ นอกจากนี้ ค่าเสื่อมราคาและค่าตัดจำหน่าย
    รวมทั้งดอกเบี้ยจ่ายลดลงด้วย

-   ขาดทุนสุทธิ จำนวน 3.4 พันล้านบาท เปรียบเทียบกับกำไรสุทธิจำนวน 1.6 พันล้านบาทในปี
    2550
    โดยสาเหตุหลักมาจากผลขาดทุนจากอัตราแลกเปลี่ยนจำนวน 2.6 พันล้านบาท ในปี 2551
    (เนื่องจาก
    ค่าเงินบาทที่อ่อนตัว) เมื่อเทียบกับกำไรจากอัตราแลกเปลี่ยนที่ 2.4 พันล้านบาทในปี 2550
    ซึ่งส่วนใหญ่เป็นผลกำไร (ขาดทุน)
    ทางบัญชีที่เกิดจากการแปลงค่าเงินกู้ต่างประเทศด้วยอัตราแลกเปลี่ยน ณ ปลายปี (35.08
    บาท ต่อ 1 ดอลล่าร์สหรัฐฯ ณ ปลายปี 2551 เปรียบเทียบกับ 33.88 บาท ต่อ 1
    ดอลล่าร์สหรัฐฯ ณ ปลายปี 2550 และ อัตรา 38.98 บาท ต่อ 100 เยน ณ ปลายปี 2551
    เปรียบเทียบกับ 29.97 บาท ต่อ 100 เยน ณ ปลายปี 2550) อย่างไรก็ตาม ณ ปลายปี
    2551 ทรูได้ทำประกันความเสี่ยงด้านอัตราแลกเปลี่ยน
    รวมทั้งอัตราดอกเบี้ย สำหรับเงินกู้ต่างประเทศ ส่วนใหญ่ไว้แล้ว (ดูรายละเอียดใน
    หมายเหตุประกอบงบการเงินที่ 38)

-   การปรับปรุงทางบัญชีที่สำคัญ ในไตรมาสที่ 1 ปี 2551
    กลุ่มทรูได้เปลี่ยนนโยบายบัญชีที่เกี่ยวกับการบันทึกผลประโยชน์ตอบแทนขั้นต่ำที่เกี่ยวกับสัญญาอนุญาตให้ดำเนินการของบริษัทย่อย
    โดยได้รับรู้ภาระผูกพันที่จะต้องจ่ายผลประโยชน์ตอบแทนขั้นต่ำตลอดอายุสัญญาอนุญาตเป็นหนี้สินทางการเงินเริ่มตั้งแต่วันเริ่มสัญญา
    (จากเดิม ได้ถูกบันทึกเป็นส่วนหนึ่งของส่วนแบ่งรายได้ในแต่ละปี) และ
    ขณะเดียวกันได้รับรู้สิทธิตามสัญญาอนุญาต เป็นสินทรัพย์ไม่มีตัวตนในงบดุล ซึ่งจะตัดจำหน่ายเป็น
    ค่าใช้จ่ายโดยวิธีเส้นตรงตามอายุสัญญาอนุญาต และจะถูกพิจารณาการด้อยค่าเป็นประจำทุกปี

-   ในไตรมาสที่ 4 ปี 2551 เพื่อให้เป็นไปตามมาตรฐานการบัญชีฉบับใหม่
    ทรูได้เปลี่ยนแปลงการนำเสนองบกำไรขาดทุน โดยมีการจัดประเภทต้นทุนทางการเงิน
    (รวมดอกเบี้ยจ่าย ดอกเบี้ยรับ กำไร (ขาดทุน) จากอัตราแลกเปลี่ยน
    และค่าใช้จ่ายทางการเงินอื่น) โดยค่าใช้จ่ายทางการเงินอื่น จะรวมถึง
    ค่าตัดจำหน่ายต้นทุนการกู้ยืม (ซึ่งเดิมบันทึกรวมไว้ในส่วนค่าใช้จ่ายในการขายและบริหาร)
    รวมถึงค่าธรรมเนียมอื่นๆ
    ที่เกี่ยวข้องกับกิจกรรมทางการเงิน (เดิมบันทึกไว้ในส่วนของ ดอกเบี้ยจ่ายและ ค่าใช้จ่ายอื่น)
    สำหรับ กำไร (ขาดทุน) จากอัตราแลกเปลี่ยน ได้ถูกปรับใหม่ให้ถูกรวมอยู่ในส่วน
    รายการที่ไม่เกี่ยวข้องกับ
    การดำเนินงานปกติใน คำอธิบายและการวิเคราะห์ฐานะการเงิน และผลการดำเนินงาน ปี
    2551 ฉบับนี้

ทั้งนี้ผลการดำเนินงานงวดก่อน ได้ถูกปรับปรุงเพื่อสะท้อนการเปลี่ยนแปลงของนโยบายบัญชีดังกล่าว
เพื่อให้สามารถเปรียบเทียบกันได้ (ดูเพิ่มเติม ที่รายการปรับปรุงปีก่อน ในหมายเหตุ 7 ประกอบ
งบการเงินประจำปี 2551)

[]

[]

[]

 

ผลการดำเนินงานตามธุรกิจหลัก

กลุ่มทรูรายงานผลการดำเนินงานตามธุรกิจหลัก ซึ่งแบ่งออกเป็น 3 กลุ่ม คือ ทรูมูฟ ทรูออนไลน์
และ ทรูวิชั่นส์ โดยผลการดำเนินงานของทรูมันนี่ และทรูไลฟ์ ถือเป็นส่วนหนึ่งของทรูออนไลน์

ทรูออนไลน์

-   รายได้ของ ทรูออนไลน์ ยังคงเติบโตต่อเนื่องจากบริการที่ไม่ใช่เสียง (Non-voice)
    (โดยเฉพาะจากบริการอินเทอร์เน็ตบรอดแบนด์) นอกจากนี้ ยังมีรายได้ใหม่จากบริการเสียง
    (Voice) เช่น จากบริการโทรศัพท์ทางไกลระหว่างประเทศ (IDD)
    และบริการโครงข่ายอินเทอร์เน็ตระหว่างประเทศ
    ซึ่งช่วยชดเชยรายได้บริการด้านเสียงที่ลดลง
    ทั้งนี้กลยุทธ์คอนเวอร์เจนซ์เป็นกุญแจสำคัญที่ช่วยให้บริการ
    บรอดแบนด์สามารถเพิ่มจำนวนลูกค้าใหม่ที่มีรายได้ต่อรายสูง จากฐานผู้ใช้บริการอื่นๆ
    ในเครือทรู (ทรูวิชั่นส์ และ ทรูมูฟ)

-   รายได้จากการให้บริการ ในปี 2551 เพิ่มขึ้นร้อยละ 6.0 เป็น 26 พันล้านบาท
    จากการเติบโตของบริการที่ไม่ใช่เสียง (Non-voice) (เพิ่มขึ้นร้อยละ 8.3 เป็น 10
    พันล้านบาท) ส่วนใหญ่จากบริการ บรอดแบนด์ ซึ่งมีรายได้เพิ่มขึ้นร้อยละ 19.1 นอกจากนี้
    รายได้จากบริการประเภทเสียงเติบโตขึ้น (ร้อยละ 4.6 เป็น 16 พันล้านบาท) จากบริการ
    IDD บริการโครงข่ายอินเทอร์เน็ตระหว่างประเทศ และอื่นๆ

-   EBITDA เพิ่มขึ้นร้อยละ 5.4 เป็น 10.2 พันล้านบาท จากเดิมที่เคยมีแนวโน้มลดลงในปีก่อนๆ
    ในขณะที่ อัตราการทำกำไร ณ ระดับ EBITDA ลดลงเล็กน้อยเป็นร้อยละ 38.1
    จากการมีสัดส่วนบริการต่างๆ ในกลุ่มที่ดีขึ้น
    รวมถึงการลดลงของต้นทุนค่าเชื่อมต่ออินเทอร์เน็ตระหว่างประเทศ และ
    ผลของการควบคุมค่าใช้จ่ายที่ดีขึ้น

-   ค่าใช้จ่ายในการดำเนินงาน เพิ่มขึ้นร้อยละ 9.2 เป็น 21.7 พันล้านบาท โดยมีสาเหตุหลักๆ
    มาจากค่าใช้จ่ายเกี่ยวกับโครงข่าย (ของธุรกิจบรอดแบนด์
    และโทรศัพท์ทางไกลระหว่างประเทศ) ค่าเสื่อมราคาและ
    ค่าตัดจำหน่าย และค่าใช้จ่ายด้านบุคลากร

-   ดอกเบี้ยจ่าย ลดลงร้อยละ 9.4 เป็น 3.4 พันล้านบาท ส่วนใหญ่จากการชำระคืนหนี้
    และอัตราดอกเบี้ยที่ลดลง

-   กำไรจากการดำเนินงานปกติ อยู่ที่ 1.2 พันล้านบาท เปรียบเทียบกับผลขาดทุนที่ 158
    ล้านบาทในปี 2550 ทั้งนี้เนื่องจากภาษีเงินได้ที่ลดลง
    โดยส่วนหนึ่งมาจากการกลับรายการหนี้สินภาษีเงินได้รอตัดบัญชี
    ในไตรมาสที่ 4 ปี 2551 จำนวน 786 ล้านบาท

-   กำไรสุทธิ มีจำนวน 2.6 พันล้านบาทจากรายได้เงินปันผลจากบริษัทลูก
    นับเป็นการเพิ่มขึ้นอย่างมากจากปี 2550 ซึ่งมีกำไรสุทธิ 430 ล้านบาท

 

บริการบรอดแบนด์

-   รายได้จากให้บริการบรอดแบนด์ เพิ่มขึ้นร้อยละ 19.1 ในปี 2551 เป็น 5
    พันล้านบาทจากจำนวน
    ผู้ใช้บริการที่เติบโตต่อเนื่อง (เพิ่มขึ้นร้อยละ 15.4 เป็น 632,461 ราย)
    ทั้งนี้รายได้เฉลี่ยต่อผู้ใช้บริการต่อเดือนที่เพิ่มขึ้นเล็กน้อย (เป็น 711 บาทจาก 709
    บาทในปี 2550) จากการเพิ่มขึ้นของกลุ่มที่มีรายได้ต่อเดือนสูง
    จากความสำเร็จในการนำเสนอแพ็คเกจภายในกลุ่ม

-   การเติบโตที่ดีของจำนวนผู้ใช้บริการบรอดแบนด์หลักๆ มาจากผลตอบรับที่ดีของบริการ Super
    hi-speed Internet 2 ซึ่งเป็นแพ็คเกจร่วมกันระหว่างทรูมูฟและทรูวิชั่นส์

-   จำนวนผู้ใช้บริการ Wi-Fi เพิ่มขึ้นประมาณ 3 เท่าเป็น 109,000 ราย ไม่รวมผู้ใช้บริการ
    อีกประมาณ 100,000 รายของโครงการ Green Bangkok Wi-Fi
    ที่ทรูร่วมมือกับกรุงเทพมหานครเพื่อให้บริการฟรี (ที่ความเร็ว 64 kbps) ตั้งแต่เดือน
    มิถุนายน 2551 ซึ่งเป็นการช่วยประชาสัมพันธ์บริการของทรูให้เป็นที่รู้จักมากขึ้น

บริการโครงข่ายข้อมูล

-   รายได้จากการให้บริการโครงข่ายข้อมูลมีจำนวน 3.5 พันล้านบาท ซึ่งใกล้เคียงกับปี 2550
    อย่างไรก็ตาม รายได้ที่ให้บริการแก่ลูกค้าภายนอกเติบโตดีมาก (เพิ่มขึ้นร้อยละ 19.7 เป็น
    1.7 พันล้านบาท) โดยจำนวนวงจรที่ให้บริการรวมเพิ่มขึ้นร้อยละ 27 เป็น 17,741 วงจร
    ส่วนใหญ่จากเทคโนโลยีใหม่ๆ เช่น MPLS ซึ่งช่วยชดเชยรายได้ที่ลดลงของบริการวงจรเช่า
    (leased line)

-   รายได้เฉลี่ยต่อวงจรต่อเดือนลดลงเป็น 9,808 บาท จากการเปลี่ยนแปลงสัดส่วนของลูกค้า
    (จากบริการ leased line ที่มีค่าบริการสูง แต่ปริมาณการใช้งานต่ำ ไปเป็น
    บริการที่มีค่าบริการต่ำกว่าแต่ ปริมาณการใช้งานสูงกว่า เช่น MPLS)

บริการโทรศัพท์พื้นฐาน

-   รายได้จากบริการโทรศัพท์พื้นฐาน และบริการเสริมลดลงร้อยละ 6.5 เป็น 10.3 พันล้านบาท
    ซึ่งนับว่าลดลงน้อยกว่าในปี 2550 (ซึ่งรายได้ลดลงร้อยละ 13)
    ทั้งนี้เนื่องจากรายได้จากบริการใหม่ เช่น IDD
    เพิ่มขึ้น ทั้งนี้จำนวนผู้ใช้บริการลดลงร้อยละ 2.7 เป็น 1,902,507 ราย จากสาเหตุหลักคือ
    การยกเลิก
    โปรโมชั่นติดตั้งฟรี รวมทั้งการเปลี่ยนไปใช้บริการโทรศัพท์เคลื่อนที่
    สำหรับรายได้เฉลี่ยต่อเลขหมายต่อเดือนลดลงร้อยละ 8.5 เป็น 331 บาท

-   บริการ IDD สร้างรายได้จำนวน 320 ล้านบาทในปี 2551
    จากการที่ผู้ใช้บริการทรูมูฟเปลี่ยนมาใช้บริการ IDD
    ของทรูเพิ่มมากขึ้นตั้งแต่เปิดให้บริการอย่างเป็นทางการในเดือนกรกฎาคม ปี 2551
    โดยปัจจุบันการใช้งานบริการ IDD รวม ของลูกค้าทรู และทรูมูฟคิดเป็นประมาณร้อยละ 16
    ของทั้งตลาด ซึ่งแสดงให้เห็นว่าธุรกิจนี้ของกลุ่มทรูยังมีโอกาสในการเติบโตอีกมาก

บริการโทรศัพท์พื้นฐานพกพา WE PCT

-   รายได้จากการให้บริการ WE PCT ในปี 2551 ลดลงร้อยละ 23.2 (เป็น 593 ล้านบาท)
    จากการแข่งขันจากกลุ่มผู้ให้บริการโทรศัพท์เคลื่อนที่ จำนวนผู้ใช้บริการลดลงร้อยละ 29.9
    เป็น 273,623 ราย
    (รวมผลกระทบจากการเปลี่ยนวิธีการนับจำนวนผู้ใช้บริการโดยไม่รวมลูกค้าที่ไม่มีการใช้งาน)
    จึงทำให้รายได้เฉลี่ยต่อเลขหมายต่อเดือนลดลงเล็กน้อย (ร้อยละ 0.5) เป็น 171 บาท

ทรูมูฟ

-   ปี 2551 ถือเป็นปีที่ท้าทายสำหรับทรูมูฟ จากผลของการแข่งขันและค่า IC สุทธิที่เพิ่มสูงขึ้น
    ทำให้
    ผลการดำเนินงานปรับตัวลดลง อย่างไรก็ดี ไตรมาส 4 ทรูมูฟมีผลการดำเนินงานที่ฟื้นตัว
    โดยมีรายได้จากการให้บริการเพิ่มขึ้นร้อยละ 4.2 จากไตรมาส 3 ในขณะที่รายจ่าย IC
    สุทธิลดลงต่อเนื่อง

-   รายได้จากการให้บริการ ในปี 2551 (ไม่รวมค่า IC) ลดลงร้อยละ 4.4 เป็น 22.8
    พันล้านบาท และ EBITDA ลดลงร้อยละ 24.8 เป็น 5.7 พันล้านบาท
    ส่วนหนึ่งจากการเพิ่มขึ้นของค่า IC สุทธิ (รายจ่าย IC สุทธิจำนวน 845 ล้านบาท ในปี
    2551 เปรียบเทียบกับรายได้ IC สุทธิจำนวน 164 ล้านบาท ในปี 2550) โดย
    อัตราการทำกำไร ณ ระดับ EBITDA (คิดจากรายได้ที่ไม่รวม IC) ลดลงเป็นร้อยละ 24.3
    (จากร้อยละ 30.6 ในปี 2550)

-   ทรูมูฟมีจำนวนผู้ใช้บริการรายใหม่สุทธิ ในปี 2551 จำนวน 2.7 ล้านราย
    คิดเป็นส่วนแบ่งตลาดประมาณ ร้อยละ 30 ของผู้ใช้บริการรายใหม่โดยรวม
    ทั้งนี้รายได้เฉลี่ยต่อเลขหมายต่อเดือน ลดลงร้อยละ 31.9 เป็น 130 บาท
    ส่วนหนึ่งเป็นผลกระทบ (Dilution Effect) จากลูกค้ารายใหม่

-   รายได้จากบริการ Non-voice เติบโตต่อเนื่อง โดยเพิ่มขึ้นร้อยละ 7.6 ในปี 2551 เป็น
    2.7 พันล้านบาท ซึ่งคิดเป็นสัดส่วนร้อยละ 11.8 ของรายได้รวมจากการให้บริการ
    (ไม่รวมค่า IC) (ร้อยละ 10.4
    ในปี 2550) ทั้งนี้ ปริมาณการใช้งานเพิ่มมากขึ้นในช่วงครึ่งหลังของปี 2551
    จากการที่ลูกค้าที่มีปริมาณการใช้งานสูง ซึ่งทรูมูฟได้สูญเสียไปในครึ่งปีแรก
    กลับมาใช้บริการใหม่

-   ค่าใช้จ่ายในการดำเนินงานรวม เพิ่มขึ้นร้อยละ 1.3 เป็น 31.0 พันล้านบาท
    โดยส่วนใหญ่เป็นการ
    เพิ่มขึ้นของค่าเสื่อมราคาและค่าตัดจำหน่าย ค่า IC และ ค่าใช้จ่ายในการขายและบริหาร
    (ส่วนใหญ่ เป็นค่าใช้จ่ายด้านบุคลากร และค่าใช้จ่ายทั่วไปในการบริหาร)

-   ดอกเบี้ยจ่าย เพิ่มขึ้นร้อยละ 3.8 เป็น 3.4 พันล้านบาท
    โดยส่วนหนึ่งมีสาเหตุมาจากผลกระทบจาก
    การจ่ายดอกเบี้ยของหุ้นกู้สกุลเงินดอลล่าร์สหรัฐฯ ที่อยู่ในระดับสูง นอกจากนี้
    ภาษีเงินได้เพิ่มขึ้น 361 ล้านบาท (เทียบกับ รายได้ภาษี 823 ล้านบาท ในปี 2550)
    เนื่องจากสินทรัพย์ภาษีเงินได้รอตัดบัญชี ลดลง

-   ผลขาดทุนจากการดำเนินงานปกติ มีจำนวน 3.2 พันล้านบาท ซึ่งรวมผลกระทบจำนวน 1.2
    พันล้านบาท จากการลดลงของสินทรัพย์ภาษีเงินได้รอตัดบัญชี ทั้งนี้ ทรูมูฟมีผลขาดทุนสุทธิจำนวน
    4.1 พันล้านบาท รวมผลขาดทุนจากอัตราแลกเปลี่ยน จำนวน 1.1 พันล้านบาท
    ซึ่งส่วนใหญ่เป็นผลขาดทุนที่ยังไม่เกิดขึ้นจริง ซึ่งเกิดจากการแปลงค่าหนี้สินต่างประเทศ
    เป็นเงินบาท

ทรูวิชั่นส์

-   ยุทธศาสตร์การขยายตลาดสู่ลูกค้าในระดับกลาง-ล่าง ประสบความสำเร็จต่อเนื่อง
    ทำให้จำนวน
    ผู้ใช้บริการเพิ่มขึ้นถึงร้อยละ 41.4 เป็น 1.5 ล้านราย
    นอกจากนั้นยังทำให้ยอดผู้ใช้บริการจากกลุ่ม
    ผู้มีกำลังซื้อในต่างจังหวัดเพิ่มขึ้น
    ส่งผลให้สัดส่วนของผู้ใช้บริการในต่างจังหวัดมีจำนวนเพิ่มขึ้นเป็น ร้อยละ 49
    ของยอดผู้ใช้บริการทั้งหมดของทรูวิชั่นส์ จากร้อยละ 46 ในปี 2550

-   จำนวนผู้ใช้บริการ ของ Bundling package ต่างๆ เพิ่มเป็นจำนวน 819,176 ราย
    ในขณะที่อัตราการเปลี่ยนแพ็คเกจ (Upselling rate) ในกลุ่มลูกค้าฟรีวิวเพิ่มขึ้นเป็นร้อยละ
    30 จากร้อยละ 19 ในปี 2550 นอกจากนี้
    จำนวนผู้ใช้บริการแพ็คเกจมาตรฐานและแพ็คเกจราคาสูงเพิ่มขึ้นร้อยละ 26.8 เป็น 799,837
    ราย

-   รายได้จากการให้บริการ เพิ่มขึ้นร้อยละ 6.4 เป็น 9.4
    พันล้านบาทจากการเติบโตของรายได้ค่าสมาชิกรายเดือน (เพิ่มขึ้น ร้อยละ 6.1 เทียบกับ
    การเติบโตร้อยละ 4.1 ในปี 2550)

-   EBITDA เพิ่มขึ้นร้อยละ 5.5 เป็น 2.7 พันล้านบาทจากรายได้ที่เติบโตเร็วกว่าค่าใช้จ่าย
    ในขณะที่อัตราการทำกำไร ณ ระดับ EBITDA คงตัวที่ร้อยละ 26.1

-   ค่าใช้จ่ายในการดำเนินงาน เพิ่มขึ้นร้อยละ 5.5 เป็น 8.5 พันล้านบาท
    ส่วนใหญ่เนื่องจากการเพิ่มขึ้นของค่าใช้จ่ายในการให้บริการ
    (ค่าคอนเทนท์และค่าใช้จ่ายด้านบุคลากร) และค่าเสื่อมราคาและ
    ค่าตัดจำหน่าย ซึ่งส่วนหนึ่งถูกชดเชยด้วยการลดลงของค่าใช้จ่ายในการขายและโฆษณา

-   ค่าเสื่อมราคาและค่าตัดจำหน่าย เพิ่มขึ้นร้อยละ 12.1 เป็น 959 ล้านบาท
    ส่วนใหญ่เนื่องจากการลงทุนเพิ่มในอุปกรณ์กระจายเสียงและภาพ
    และอุปกรณ์เพื่อรองรับการเพิ่มช่องรายการ

-   ดอกเบี้ยจ่าย ลดลงร้อยละ 15.4 เป็น 370 ล้านบาท โดยส่วนใหญ่
    มาจากอัตราดอกเบี้ยที่ลดลง
    ในขณะเดียวกัน ภาษีเงินได้ลดลงเป็น 424
    ล้านบาทจากการลดลงของหนี้สินภาษีเงินได้รอตัดบัญชี

-   กำไรจากการดำเนินงานปกติ เพิ่มขึ้นเป็น 1.2 พันล้านบาท จาก 1.0 พันล้านบาทในปี 2550

-   กำไรสุทธิมีจำนวน 858 ล้านบาท ภายหลังจากหักผลขาดทุนจากอัตราแลกเปลี่ยน 285
    ล้านบาท ในปี 2551 ซึ่งลดลงจากกำไรสุทธิ 1.4 พันล้านบาทในปี 2550
    ซึ่งรวมกำไรจากอัตราแลกเปลี่ยน 344 ล้านบาท

-   รายการใหม่ เช่น “เฮ-ฮา Hay Ha” ได้รับความนิยมดีต่อเนื่องและยังอยู่ในอันดับต้นๆ
    ของรายการยอดนิยมของทรูวิชั่นส์ ทั้งนี้
    ทรูวิชั่นส์จะเดินหน้าเพิ่มรายได้ต่อไปจากการทำตลาดไปสู่ระดับ
    กลาง-ล่าง โดยมุ่งเน้นพัฒนา และบริหารรายการอยู่ตลอดเวลา
    รวมทั้งให้ความสำคัญกับการรักษา
    ลูกค้า โดยการสร้างความแตกต่างของรายการ ระหว่างแพ็คเกจราคาสูง
    และแพ็คเกจระดับกลาง-ล่าง

[]

การวิเคราะห์ฐานะทางการเงิน (Financial Position)

สินทรัพย์

-   สินทรัพย์รวมของบริษัท ณ 31 ธันวาคม 2551 มีจำนวน 116.9 พันล้านบาท
    ลดลงในอัตราร้อยละ 6.6 (ลดลง 8.3 พันล้านบาท) จากปี 2550
    โดยส่วนใหญ่มาจากการลดลงของลูกหนี้การค้าสุทธิ นอกจากนั้น ที่ดิน อาคาร
    และอุปกรณ์สุทธิลดลง

-   เงินสดและเงินสดที่มีภาระผูกพัน มีจำนวน 5.8 พันล้านบาท โดยลดลงเล็กน้อยจาก 6.3
    พันล้านบาท ณ สิ้นปี 2550

-   ลูกหนี้การค้า (สุทธิ) ลดลงในอัตราร้อยละ 37 เป็น 8.0 พันล้านบาท จากการเริ่มชำระค่า
    IC ระหว่างบริษัทกับ บริษัทแอดวานซ์ อินโฟร์ เซอร์วิส จำกัด (เอไอเอส)
    ทั้งนี้ภายหลังจากที่ เอไอเอส ได้รับอนุญาตจาก ทีโอที

-   ที่ดิน อาคาร และอุปกรณ์ (สุทธิ) ลดลง 3.3 พันล้านบาท เป็น 71.4 พันล้านบาท
    เนื่องจากค่าเสื่อมราคาและค่าตัดจำหน่าย 10.2 พันล้านบาท สูงกว่าการลงทุนเพิ่มในที่ดิน
    อาคาร และอุปกรณ์ใหม่ โดยในระหว่างปี ทรู
    รับรู้การด้อยค่าของอุปกรณ์ที่เกี่ยวข้องกับบริการไอพีทีวีของบริษัท ทรู ดิจิตอล
    เอ็นเตอร์เทนเม้นท์ (ทีดีอี) จำนวน 102 ล้านบาท

หนี้สิน

-   หนี้สินรวมของบริษัท ลดลง 4.9 พันล้านบาท เป็น 110.3 พันล้านบาท ณ สิ้นปี 2551
    ส่วนใหญ่มาจากการลดลงของเจ้าหนี้การค้า และเงินกู้ระยะยาว (จากการชำระเงินกู้)

-   เจ้าหนี้การค้า ลดลง 5.3 พันล้านบาท เป็น 7.8 พันล้านบาท
    ส่วนใหญ่จากการที่เริ่มมีการชำระค่า IC กับ บริษัท เอไอเอส

-   ค่าใช้จ่ายค้างจ่าย เพิ่มขึ้น 765 ล้านบาท เป็น 7.7 พันล้านบาท ส่วนใหญ่เป็น
    ค่าส่วนแบ่งรายได้ ซึ่งเกี่ยวข้องกับทรูมูฟ

-   เงินกู้ยืมระยะยาวโดยรวม (รวมส่วนที่ถึงกำหนดชำระภายในหนึ่งปี) ลดลง 1.3 พันล้านบาท
    เป็น 80.5 พันล้านบาท (รวมหนี้สินภายใต้สัญญาเช่าทางการเงิน จำนวน 6.1 พันล้านบาท)
    ส่วนใหญ่จากการชำระคืนหนี้เงินกู้ระยะยาว

-   หนี้สินไม่หมุนเวียนอื่น เพิ่มขึ้น 551 ล้านบาท เป็น 2.6 พันล้านบาท
    ส่วนใหญ่เป็นเงินมัดจำรับจากลูกค้า

ส่วนของผู้ถือหุ้น

  ส่วนของผู้ถือหุ้น ลดลง 3.4 พันล้านบาท เป็น 6.6 พันล้านบาท
  ส่วนใหญ่จากผลขาดทุนสุทธิในระหว่างปี 2551 จำนวน 3.4 พันล้านบาท

สภาพคล่อง

-   แหล่งเงินทุนหลักของบริษัทสำหรับปี 2551 มาจากกระแสเงินสดจากกิจกรรมดำเนินงาน
    การกู้ยืมระยะสั้น และเงินสดรวมรายการเทียบเท่าเงินสด ที่ยกมาจากปี 2550

-   กระแสเงินสดจากกิจกรรมดำเนินงาน เพิ่มขึ้น 1.5 พันล้านบาท เป็น 11.9 พันล้านบาท
    ส่วนใหญ่จากการลดลงของความต้องการเงินทุนหมุนเวียน (2.2 พันล้านบาท)

  การลดลงของเงินทุนหมุนเวียนส่วนใหญ่มาจากการลดลงของลูกหนี้การค้า (ไม่รวม IC)
  โดยส่วนใหญ่เป็นลูกหนี้ บริษัทที่เกี่ยวข้องกัน นอกจากนั้นรายได้ค้างรับ
  (รายได้ที่ยังไม่ได้ออกบิลให้ลูกค้า) ลดลง ทั้งนี้การลดลงของลูกหนี้การค้า ที่เกี่ยวข้องกับ IC
  จำนวน 3.6 พันล้านบาท ถูกชดเชยด้วยการลดลงของเจ้าหนี้การค้าที่เกี่ยวข้องกับ IC
  ด้วยจำนวนเดียวกัน

-   กระแสเงินสดใช้ไปสุทธิจากกิจกรรมลงทุน เพิ่มขึ้น 1.2 พันล้านบาท เป็น 7.5 พันล้านบาท
    ส่วนใหญ่จากการนำเงินสดลงทุนในเงินลงทุนชั่วคราว ระหว่างปี 2551 ทรูและบริษัทย่อยอื่นๆ
    มีรายจ่ายลงทุน (ในที่ดิน อาคาร และอุปกรณ์ และสินทรัพย์ ไม่มีตัวตัน) ไปทั้งหมด 7.3
    พันล้านบาท ซึ่งส่วนใหญ่เป็นรายจ่ายลงทุนของทรูมูฟ 4.2 พันล้านบาท ทรูออนไลน์ 2.4
    พันล้านบาท และ ทรูวิชั่นส์ 614 ล้านบาท ซึ่งลดลงเล็กน้อย (35 ล้านบาท)
    จากรายจ่ายลงทุนในปี 2550

-   กระแสเงินสดหลังหักรายจ่ายลงทุน (กระแสเงินสดจากกิจกรรมดำเนินงาน หักรายจ่ายลงทุน)
    เพิ่มขึ้นร้อยละ 51.4 (1.6 พันล้านบาท) เป็น 4.6 พันล้านบาท
    จากการเพิ่มขึ้นของกระแสเงินสดจาก
    กิจกรรมดำเนินงาน

-   กระแสเงินสุดจากกิจกรรมจัดหาเงิน กระแสเงินสดสุทธิใช้ไปจากกิจกรรมจัดหาเงิน จำนวน
    5.1
    พันล้านบาท ส่วนใหญ่เป็นการจ่ายชำระหนี้เงินกู้จำนวนประมาณ 5.7 พันล้านบาท
    (รวมการจ่ายชำระคืนหนี้สินภายใต้สัญญาเช่าทางการเงิน จำนวน 1.1 พันล้านบาท)
    และเงินสดสุทธิจากเงินกู้ยืมระยะสั้น 679 ล้านบาท

สรุป

หนี้สินรวมของกลุ่มทรูลดลงอย่างต่อเนื่อง เป็น 75.6 พันล้านบาท
(ไม่รวมหนี้สินภายใต้สัญญาเช่าทางการเงิน) ณ วันที่ 31 ธันวาคม 2551 อย่างไรก็ดี
อัตราส่วนหนี้สินสุทธิ (ไม่รวมสัญญาเช่าทางการเงิน) ต่อ EBITDA เพิ่มขึ้นเล็กน้อย เป็น 3.7 เท่า
(จาก 3.5 เท่าในปี 2550) โดยอัตราส่วน EBITDA ต่อดอกเบี้ยจ่ายคงที่ที่ 2.5 เท่า ทั้งนี้
ทรูยังคงมุ่งลดภาระหนี้อย่างต่อเนื่อง

นอกจากนี้ เงินทุนที่ระดมได้จากการออกหุ้นใหม่ เพื่อจำหน่ายให้แก่ผู้ถือหุ้นเดิม จำนวน
6.38 พันล้านบาทในต้นปี 2552 จะช่วยเสริมความแข็งแกร่งทางการเงินให้กับบริษัท
และนับเป็นการเตรียม
ความพร้อมในภาวะเศรษฐกิจที่ชะลอตัว รวมทั้งเปิดโอกาสให้ทรูเข้าไปลงทุนเพื่อแสวงหาการเติบโต
ในธุรกิจใหม่ๆ เช่น 3G

โครงการในอนาคต

ในปี 2552 กลุ่มทรู มีโครงการที่จะลงทุนเพิ่มราว 7-8 พันล้านบาท เพื่อขยายธุรกิจในกลุ่ม
โดยงบประมาณรายจ่ายลงทุนดังกล่าวมีความใกล้เคียงกับรายจ่ายลงทุนในปีก่อนหน้า
ทั้งนี้การลงทุนหลักๆ ในปี 2552 ได้แก่:

ธุรกิจโทรศัพท์เคลื่อนที่ (ทรูมูฟ)

ณ สิ้นปี 2551 โครงข่ายทรูมูฟครอบคลุมจำนวนประชากรร้อยละ 93
ทรูมูฟวางแผนที่จะลงทุนเพิ่มประมาณ 3 ถึง 4 พันล้านบาทในปี 2552
เพื่อขยายโครงข่ายรองรับการเติบโตของจำนวนผู้ใช้บริการ
รวมทั้งเพิ่มความสามารถในการให้บริการแบบไม่ใช่เสียง (non-voice) ที่ยังมีอัตราการเติบโตที่ดี
ทั้งนี้ รายจ่ายลงทุนดังกล่าว (ที่จำนวน 3 ถึง 4 พันล้านบาทต่อปี ในอีก 3 ปีข้างหน้า)
จะรวมถึงการดูแลและขยายโครงข่าย 2G เดิม และรองรับการวางโครงข่าย 3G 850 MHz
ใหม่ด้วย

ธุรกิจโทรทัศน์ระบบบอกรับสมาชิก (ทรูวิชั่นส์)

ทรูวิชั่นส์วางแผนลงทุนเพิ่มในส่วนของอุปกรณ์ เพื่อรองรับการขยายงาน รวมการเพิ่มช่อง
รายการใหม่ๆ เพื่อขยายฐานลูกค้าระดับกลาง-ล่าง ทั้งนี้ เงินลงทุนในทรูวิชั่นส์สำหรับปี 2552
คาดว่าจะอยู่ที่ประมาณ 200 ล้านบาท

ธุรกิจโทรศัพท์พื้นฐานและบริการข้อมูล (ทรูออนไลน์)

ในปี 2552 บริษัทคาดว่าจะลงทุนในกลุ่มธุรกิจโทรศัพท์พื้นฐานและบริการข้อมูล ประมาณ 3.5
พันล้านบาท ซึ่งรวมถึง product bundling
โดยรายจ่ายลงทุนส่วนใหญ่จะเป็นไปเพื่อขยายโครงข่าย
อินเทอร์เน็ตบรอดแบนด์
เพื่อเพิ่มความสามารถในการรองรับจำนวนผู้ใช้บริการในเขตกรุงเทพและปริมณฑล
รวมทั้งการขยายไปยังต่างจังหวัด

นอกจากนี้ ทรูยังวางแผนจะเพิ่มศูนย์บริการแห่งใหม่ๆ
เพื่อเป็นศูนย์กลางกลยุทธ์คอนเวอร์เจนซ์ไลฟ์สไตล์
และเพื่อเป็นการส่งเสริมการตลาดผ่านแบรนด์ของกลุ่มทรูไปสู่ลูกค้า
ซึ่งคาดว่าจะส่งผลให้มีผู้ใช้บริการเพิ่มมากขึ้น
และช่วยลดค่าใช้จ่ายในการขายและโฆษณาอีกทางหนึ่งด้วย

ค่าตอบแทนของผู้สอบบัญชี

1.  ค่าตอบแทนจากการสอบบัญชี (audit fee)

บริษัทและบริษัทย่อยมีค่าตอบแทนการสอบบัญชี ให้แก่สำนักงานสอบบัญชีที่ผู้สอบบัญชีสังกัด สำหรับ ปี พ.ศ. 2551 เป็นจำนวนเงินรวม 24.05 ล้านบาท ได้จ่ายระหว่างปีเป็นจำนวนเงิน 16.11 ล้านบาท สำหรับจำนวนเงินที่เหลือ 8.16 ล้านบาทจะจ่ายในปีถัดไป

2.  ค่าบริการอื่น (non-audit fee)

สำนักงานสอบบัญชีที่ได้รับการแต่งตั้งจากบริษัทได้ให้บริการอื่นๆ ที่นอกเหนือจากการ
ตรวจสอบบัญชีแก่บริษัทและบริษัทย่อย ซึ่งได้แก่ การตรวจสอบตามวิธีการที่ตกลงร่วมกัน
และการให้คำปรึกษาด้านภาษีและอื่นๆ ในระหว่างปี 2551 มีค่าตอบแทนเป็นจำนวนเงิน 1.24
ล้านบาท ในจำนวนนี้กลุ่มบริษัทได้จ่ายชำระแล้วระหว่างปีเป็นจำนวนเงิน 0.24
ล้านบาทที่เหลืออีกจำนวน 1.00 ล้านบาท
จะจ่ายในปีถัดไป